Bloke beltz

Bloke beltza () manifestariak beltzez jantzita joatean datzan manifestazio-taktika bat da; batetik, agintariek manifestariak identifikatzea zailtzeko eta bestetik, manifestazioak jende-olde bakarra irudi dezan partaideen arteko elkartasuna sustatzeko eta elkarretaratze iraultzailea sortzeko.

Mugimendu autonomoko ekintzaileek 1980ko hamarkadan Europan energia nuklearrearen aurkako protestetan garatutako taktika da. Bloke beltzek Europatik kanpoko hedabideen arreta bereganatu zuten 1999an MMEren gailurraren aurkako manifestazioetan, bloke beltz batek GAP, Starbucks, Old Navy eta Seattleko beste saltoki batzuei kalteak eragin zizkienean.

Gaur egun, taktika hau mugimendu anarkistekin, autonomistekin eta, batez ere, munduko hainbat lekutan garatzen diren globalizazioaren aurkako mugimenduarekin lotuta dago.Gillham, Patrick F.; Marx, Gary T. (2000). «Complexity and Irony in Policing And Protesting: The World Trade Organization in Seattle». Social Justice 27 (2). Bloke beltzetan parte hartzen duten aktibista batzuen arabera, ez dute indarkeria erabiltzen pertsonen aurka; eta, erabiltzen badute, botere politikoaren sinboloen aurka jotzeko da. Tesi honen arabera, pertsonen aurkako erasoa autodefentsa modu gisa bakarrik gertatzen da, normalean poliziaren aurka. Gaur egun, indarkeriadun zein indarkeriarik gabeko bloke beltzak daude.

Komunikabide masiboetan, sarritan, bloke beltza nazioarteko erakunde bat bezala deskribatzen da, baina ez dago halako erakunderik, talde ideologiko txikiek manifestazioetan erabilitako taktika bat besterik ez da eta.

 Erreferentziak 

 Kanpo estekak 

Kategoria:Mugimendu autonomoa
Kategoria:Protesta moduak
Kategoria:Antikapitalismoa
Kategoria:Anarko-komunismoa
Kategoria:Maskara politikoak
Kategoria:Jantzia politikan
Kategoria:Jantziak funtzioaren arabera
Kategoria:Zuk zeuk egin kultura